Cecilie Leganger

Cecilie Leganger (født 12. mars 1975 i Bergen) er en norsk tidligere håndballspiller. Hun har blitt omtalt som både Norges beste og verdens beste kvinnelige håndballmålvakt.Hun startet med håndball da hun var 13 år og allerede i en alder av 18 år oppnådde hun status som verdens beste målvakt. Hun debuterte på landslaget den 2. februar 1993. Da hun var 20 år la hun opp i Tertnes, men ett år senere gjorde hun ett comeback i Bækkelaget.Etter fire år i Bækkelaget reiste hun hjem til Bergen og Tertnes etter en rettssak.
Sesongen 2002/2003 ble ganske uheldig for Leganger. Hun fikk skadet fremre korsbånd i en landskamp i mai rett etter sesongslutt. Hun kom tilbake på landslaget før VM 2003, men var ikke helt restituert. Hun spilte to hele kamper, og ellers mest en omgang de fleste kampene under mesterskapet. Alt i alt lyktes Leganger godt etter sin korsbåndskade.
Den 23. mai 2009 ble den ene akillessenen hennes nesten revet over, og det gikk  5 1/2 måned før hun på nytt kunne spille håndballkamp.


== Klubbkarriere ==


=== Krim ===
Cecilie Leganger gikk til slovenske Krim Ljubljana sesongen 2003/2004 og debuterte for klubben i september. Hun spilte ikke hele kamper av hensyn til det korsbåndopererte kneet foran VM i Kroatia. I februar 2004 var hun fullt restituert etter sin korsbåndskade. Hun fant seg ikke helt til rette i Krim og spilte kun en sesong der. Leganger og Krim til finalen i Mesterligaen i håndball for kvinner i 2004, men tapte for Slagelse DT.


=== Slagelse DT og FCK håndbold ===
Foran sesongen 2004/2005 gikk Leganger til danske Slagelse DT, etter å ha blitt imponert over klubben etter Champions League-finalen 2004. Hun uttalte i intervjuer at hun valgte Slagelse for å få Anja Andersen som trener. Sesongen 2006/2007 var muligens hennes beste sesong så langt i karrieren; sammen med Slagelse gikk hun gjennom serien og sluttspillet med 26 kamper og 26 seire. Slagelse ble det første danske lag til å gå ubeseiret gjennom den danske eliteserien. Leganger ble også den første norske spilleren til å vinne Champions League. Cecilie Leganger valgte å bli med trener Anja Andersen til FCK foran 2008/2009-sesongen, der målet var å vinne Champions League i 2010.


=== Larvik HK ===
Den 13. juli 2010 ble Cecilie klar for Larvik Håndballklubb, ettet å ha skrevet under på en treårskontrakt. Da Cecilie kom til Larvik, måtte hun konkurrere med Lene Rantala om keeperplassen. Cecilie har alltid vært førstevalget på alle lag hun har spilt, og ble raskt førstekeeper foran Rantala. Cecilie spilte flere store kamper for Larvik, og var blant annet med å vinne Mesterligaen i håndball for kvinner i 2010/2011, etter å ha vunnet finalen mot S.D. Itxako.
22. mai 2013 valgte Cecilie å forlenge kontrakten sin med Larvik. Hun hadde opprinnelige kontrakt med Larvik frem til sommeren 2015, men valgte å si opp kontrakten den 22. september 2014 og legge opp. Cecilie har på slutten av karrieren vært mye plaget med skader.


== Landslagskarriere ==
Leganger debuterte på landslaget i 1993, 17 år gammel, men la opp på landslaget i 1996, da hun var 20 år. I 1993 var hun med å vinne bronsemedalje i Håndball-VM 1993, hvor hun også ble kåret til «mesterskapets beste keeper» og «mesterskapets mest verdifulle spiller». Hun ble også kåret til «mesterskapets beste keeper» under Håndball-EM 1994, der Norge vant bronsemedalje. Under Håndball-VM 1995 ble hun atter en gang kåret til «mesterskapets beste keeper». Etter en ett års pause fra håndballen, gjorde hun comeback for Bækkelaget SK, men kom ikke tilbake på landslaget før tre uker før EM 1998. Hun spilte et godt mesterskap og ble kåret til «mesterskapets beste keeper». Hun var en viktig bidragsyter til at laget vant EM.
Under Håndball-VM på hjemmebane i 1999, spilte Leganger en gjennomgående god turnering. Hun huskes veldig godt for sin kamp mot Ukraina hvor hun reddet 33 av 52 skudd, deriblant 8 straffer. Hun ble igjen belønnet med toppkarakteren 10 på spillerbørsene i VG og Dagbladet etter å ha en redningsprosent på 63 bak et meget dårlig forsvar. Norge kom til finalen mot Frankrike, hvor hjemmelaget trengte fire ekstraomganger for å slå de franske spillerne. Cecilie var en veldig viktig spiller i finalen, hvor hun avverget tap 15 sekunder før full tid, og i 2. ekstraomgang. Norge vant 25-24.


=== OL i Sydney ===

Før OL i Sydney i 2000 pådro hun seg en ankelskade under oppkjøringen. Hun kom derimot tilbake og spilte blant annet t viste hun også da i en kamp mot Ungarn før mesterskapet hvor Norge hadde store vanskeligheter.
Leganger kom inn fra start i 2. omgang da Norge hentet inn en seksmålsledelse og vant 41-34.


=== Landslagsspill ===
Cecilie Leganger kom tilbake til landslaget foran Håndball-VM 2001. Oppkjøringen til mesterskapet var god, og Norge vant alle kampene sine. Under mesterskapet hadde Norge lett motstand i starten. Inn mot finalespillet ble det tøffere, spesielt i semifinalen mot Jugoslavia. Norge kom bakpå med 6 mål. Men Norge slet seg tilbake, mye takket være Leganger  som stoppet flere skudd i opphentingen. Norge vant 34-33 etter to ekstraomganger. Leganger reddet ett minutt før slutt og Norge kontret inn 34–33. Og hun reddet det siste skuddet og hindret nye ekstraomganger. Norge brukte mye krefter i denne kampen, og det preget finalen mot Russland. Norge kom bakpå med fem mål, og klarte aldri å komme helt tilbake i kampen. Norge hadde en god periode i andre omgang hvor de hentet opp tre mål som følge av storspill av Cecilie Leganger og godt forsvarsspill. Da lå Norge bare to mål bak og kampen vippet. Russland kom tilbake og ordnet en ny ledelse på fem mål, og den holdt kampen ut.
Siden Norge fikk 6.-plass i EM 2000, og dermed måtte laget spille EM kvalifiseringskamper for å komme til EM 2002. Norge spilte mot Litauen og vant 38-18. Men i den kampen skadet Cecilie korsbåndet og gikk dermed glipp av mesterskapet.
Cecilie Leganger kom tilbake på landslaget foran VM 2003. Hun spilte veldig bra i turneringen, selv om mye gikk galt. Norge måtte spille om 5.-plassen i VM, og de fem beste lagene fikk OL billett. Leganger måtte starte på benken i 1. omgang. Hun kom inn i kampen tre minutter før pause og reddet tre skudd. Hun stod også hele 2. omgang og reddet 16 skudd, og holdt Norge inne i den avgjørende kampen. Norge tapte kampen mot det spanske laget, som kom til OL.
Leganger spilte sin siste landskamp 27. mars 2004. Hun ga etter dette klar beskjed om at landslagsspill ikke lenger var aktuelt. Landslaget spurte henne mange ganger om å gjøre comeback, men Cecilie kom aldri tilbake på landslaget. Hun spilte kun klubbhåndball frem til hun la opp.
Cecilie Leganger regnes av mange som verdens beste kvinnelige håndballkeeper gjennom tidene.


== Personlige utmerkelser ==
1993: VMs beste målvakt. VMs beste spiller.
1994: EMs beste målvakt.1995: VMs beste målvakt.
1998: EMs beste målvakt. Fairplaypris.
1999: VMs beste målvakt.
2000: Oslo kommunes ærespris. Årets målvakt i Norge.
2001: Verdens beste håndballspiller. VMs beste målvakt. Årets målvakt i Norge.
2002: Årets målvakt i Norge.
2005: Årets målvakt i Danmark.
2006: Årets målvakt i Danmark.
2007: Årets målvakt i Danmark. Årets spiller i Danmark.
2008: Årets målvakt i Danmark. Tidenes beste norske kvinnelige håndballspiller.
2009: Årets målvakt i Danmark.
2011: Årets målvakt i Norge.
2012: Årets målvakt i Norge. Tidenes beste norske landslagsmålvakt. Larviks beste spiller i 2011/12-sesongen.
2015: Tidenes beste norske kvinnelige håndballspiller.
2016: Håndballstatuetten.Cecilie Leganger har spilt 8 mesterskap for Norge. I seks av mesterskapene ble hun kåret til mesterskapets beste keeper, og i ett mesterskap ble hun kåret til beste spiller.


== Meritter ==
1993: VM-bronse.
1994: EM-bronse.
1995: 4. plass i VM.
1998: EM-gull, gull i cupvinnercupen.
1999: VM-gull, gull i cupvinnercupen, NM-gull, norsk seriemester.
2000: OL-bronse.
2001: NM-gull, VM-sølv, sølv i norsk serie.
2002: NM-sølv, bronse i norsk serie.
2003: EM-gull for klubblag, 6.-plass i VM.
2004: Champions League sølv, slovensk serie- og cupmester.
2005: Champions League gull. Dansk mester.
2006: DM sølv. Cupsølv.
2007: Champions League gull. Dansk mester.
2009: Gull i cupvinnercupen. Bronse i det danske mesterskapet.
2010: Pokalmester med FCK. NM-gull med Larvik.
2011: Champions League gull. Norsk seriemester og sluttspillmester. NM-gull med Larvik.
2012: Norsk seriemester og sluttspillmester. NM-gull med Larvik.
2013: Norsk seriemester og sluttspillmester. Champions League sølv.
2014: Norsk seriemester. Norsk sluttspillmester.


== Referanser ==


== Eksterne lenker ==
(de) Cecilie Leganger – Munzinger Sportsarchiv 
(en) Cecilie Leganger – Olympedia 
(en) Cecilie Leganger – Sports-Reference (OL-resultater – arkivert) 
(en) Cecilie Leganger – Det europeiske håndballforbundet (EHF) 
(en) Cecilie Leganger – Norges Håndballforbund